Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: atomenergiáról szóló 1996. évi CXVI. törvény elõírásainak.
Paragraph Index: 434

2. A MÁSODIK NEMZETI KÖRNYEZETVÉDELMI PROGRAM CÉLRENDSZERE 2.1. Helyzetértékelés 2.1.1. Az 1997—2002 közötti idõszakra vonatkozó elsõ NKP értékelése Az Országgyûlés által 1997-ben elfogadott elsõ Nemzeti Környezetvédelmi Program az elsõ olyan átfogó hazai környezetvédelmi program, amely kijelölte a magyar környezetpolitika általános — az EU környezetpolitikájával összhangban lévõ — céljait és cselekvési irányait, és amely a környezeti elemek, rendszerek, valamint hatótényezõk szerint határozta meg a követendõ célkitûzéseket, az ahhoz kapcsolódó beavatkozási tervrendszert. Az NKP-I összesen 120 elérendõ célt fogalmazott meg. A célok teljesítésének pontos nyomon követését és értékelését nehezíti, hogy a Program keretében megvalósított intézkedések egy része hosszú távú célkitûzés elérését szolgálja, és az eredményeket nem lehet hat évre szóló konkrét követelmények szerint értékelni. Más esetekben a célok nem voltak számszerûsítve, így nem meghatározható, hogy az idõszak végére milyen mennyiségi és minõségi változást kellett volna elérni az egyes szakterületeken, illetve a környezetállapot mutatókban. Az 1997-ben felmért környezeti problémák széleskörûségére és súlyosságára tekintettel nem került sor a problémák és a célok prioritási sorrendjének meghatározására. Az NKP-I idõtávja és a források szükségszerûen elégtelennek bizonyultak a környezetvédelem terén évtizedek alatt felhalmozódott lemaradások, az okok és a következmények teljes körû kezelésére. Ez — más EU országok tapasztalatait is figyelembe véve — ma már jól láthatóan csak hosszabb távon valósítható meg. Az elõrehaladást segíti azonban, hogy az elõcsatlakozási eszközöknek köszönhetõen már az NKP-I végrehajtásának idõszakában bõvült a környezetvédelmi források köre (pl. PHARE, ISPA, SAPARD, LIFE), és ezt a munkát az EU csatlakozást követõen újabb EU források segítik (pl. a Kohéziós és a Strukturális alapok). Az NKP-I céljainak elérése terén az eltelt idõszakban mindezek ellenére jelentõs elõrelépés történt. Az Európai Unióhoz való csatlakozás feltételeinek részét képezõ környezetvédelmi jogharmonizáció legfõbb joganyagai elkészültek. Megkezdõdött az EU-konform intézményrendszer kiépítése. Az NKP-I a környezetvédelmi problémák megoldását ágazati bontásban kezelte, és fontos szerepe volt abban, hogy erõsödjön a környezeti érdekek integrálódása a különbözõ ágazati és fejlesztési programokba (Országos Területfejlesztési Koncepció, Nemzeti Agrárkörnyezetvédelmi Program, Nemzeti Fejlesztési Terv). A Program idõszakának második felében (2000-tõl) további eredménynek tekinthetõ azoknak a programoknak a beindítása, amelyek környezetkímélõ eszközökkel a versenyképesség javítását segítik elõ [környezeti auditálás, integrált szennyezés megelõzés (IPPC), környezetkímélõ takarékos eljárások stb.]. A környezet védelmének általános szabályairól szóló

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes